EkBass/fiwiki-20250220-pages-articles huggingface dataset:
Lars Helge Birkeland

Lars Helge Birkeland (s. 11. helmikuuta 1988 Tønsberg) on norjalainen ampumahiihtäjä. Birkeland osallistui ampumahiihdon MM-kilpailuissa normaalimatkoille Ruhpoldingissa 2012, Nové Městossa 2013 ja Hochfilzenissä 2017 parhaana sijoituksenaan yhdeksäs vuonna 2017. Pyeongchangin olympialaisissa 2018 hän hiihti avausosuuden Norjan hopeajoukkueessa miesten viestissä. Normaalimatkalla hän oli 60:s. Östersundin MM-kilpailuissa 2019 hän voitti kultaa viestissä ja sijoittui normaalimatkalla 18:nneksi. Ampumahiihdon maailmancupissa Birkeland debytoi Östersundin pikakilpailussa kaudella 2011–2012 ollen 29:s. Hänen paras sijoituksensa on neljäs sija Kontiolahden takaa-ajossa kaudella 2013–2014, Östersundin normaalimatkalla kaudella 2016–2017 ja Canmoren normaalimatkalla kaudella 2018–2019 . Maailmancupin kokonaiskilpailussa Birkelandin paras sijoitus on 14:s kaudella 2017–2018. Normaalimatkan cupissa hän sijoittui kolmanneksi kaudella 2018–2019 ja viidenneksi 2016–2017. ==Lähteet== Luokka:Norjalaiset ampumahiihtäjät Luokka:Norjalaiset olympiamitalistit Luokka:Vuonna 1988 syntyneet Luokka:Elävät henkilöt
Strandfaraskip Landsins

Strandfaraskip Landsins on färsaarelainen liikenneyritys, joka on maan hallituksen omistuksessa. Se käyttää lauttoja saarten välisessä ja linja- autoja kylien välisessä liikenteessä. Strandfaraskip Landsinsilla on kahdeksan lauttaa, jotka kaikki on nimetty lintujen mukaan. Niistä neljä pystyy kuljettamaan myös autoja, mutta loput neljä on vain matkustajalauttoja. Mykinesille kulkeva lautta pitää varata etukäteen, muut liikennöivät säännöllisesti. Bussilinjoilla Strandfaraskip Landsins käyttää sinisiä 52, 28 tai 10 hengen linja-autoja. Bussilinjoja on yhteensä 20. Yhtiö kuljetti vuonna 2011 lautoilla 520 230 matkustajaa ja linja-autoilla 573 984 matkustajaa. == Lähteet == == Aiheesta muualla == *Yrityksen kotisivut Luokka:Färsaarten liikenne Luokka:Tanskalaiset liikenneyhtiöt
Florian Graf

Florian Graf (s. 24. heinäkuuta 1988) on saksalainen uransa lopettanut ampumahiihtäjä. Ampumahiihdon MM-kilpailuihin Graf on osallistunut Ruhpoldingissa 2012 ja Nové Městossa 2013. Graf debytoi ampumahiihdon maailmancupissa Pokljukan pikakilpailussa kaudella 2010–2011. Maailman osakilpailussa Graf on ollut parhaimmillaan neljäs Östersundin pikakilpailussa kaudella 2012–2013. Maailmancupin kokonaiskilpailussa Grafin paras sijoitus on 21:s kaudella 2011–2012. Graf voitti IBU-Cupin kokonaiskilpailun kaudella 2014–2015. Graf lopetti uransa ampumahiihtäjänä keväällä 2018. ==Lähteet== Luokka:Saksalaiset ampumahiihtäjät Luokka:Vuonna 1988 syntyneet Luokka:Elävät henkilöt
Keijo Kallunki

Keijo ”Keke” Kallunki (s. 29. syyskuuta 1963 Kuusamo) on suomalainen vammaisurheilija, joka edustaa Järvenpään jousiampujia. Hän on Suomen vammaisurheilun menestyneimpiä jousiampujia. Hän toimii Järvenpään jousiampujat ry:n puheenjohtajana. Järvenpään jousiampujat ry == Yksityiselämä == Kallunki tutustui jousiammuntaan peruskoulussa liikuntatunnilla. Laji vei mukanaan ja sillä tiellä hän on yhä. Urheilu on itseään tarkaksi, avuliaaksi ja vaativaksi kuvailevalle Kallungille elämäntapa. Mieluisin lajiharjoitus ovat nuolitestit, joilla haetaan parempaa osumista keskelle. Hän pitää myös pitkistä käsipyörälenkeistä, joilla haetaan peruskuntoa. Kallunki on harrastanut myös yleisurheilua ja ilmapistooliammuntaa, jälkimmäistä hän harrastaa vieläkin. Vapaa-ajallaan hän valmentaa, korjaa pieniä esineitä ja koneita, asuntovaunuilee ja on mukana järjestötoiminnassa. Hän työskentelee merkanttina ja kelloseppänä., Suomen Paraolympiakomitea == Lähteet == == Aiheesta muualla == * Suomen Paraolympiakomitea * Keski-Uusimaa * Kaleva Luokka:Suomalaiset paralympiamitalistit Luokka:Suomalaiset jousiampujat Luokka:Suomalaiset vammaisurheilijat Luokka:Vuonna 1963 syntyneet Luokka:Elävät henkilöt
Podborovje

Podborovje () on maalaiskunta ja sen keskustaajama Leningradin alueen Boksitogorskin piirissä Venäjällä. Se sijaitsee Oblomna ja Lid -jokien välisellä kannaksella 105 kilometriä BoksitogorskistaProjekt, s. 14. itään. Taajamassa on 700 ja kunnassa 1 100 asukasta (vuonna 2012)Projekt, s. 30.. ==Maantiede ja asutus== Podborovjen kunnan pinta-ala on 796,6 neliökilometriä. Se rajoittuu Boksitogorskin piirin Jefimovskin, Radogoštšin ja Zaborjen kuntiin sekä Vologdan alueen Babajevon ja Tšagodoštšan piireihin. Pinta-alasta 92,5 % on metsää ja 6,2 % maatalousmaataProjekt, s. 24.. Pinnanmuodostukseltaan seutu on kumpuilevaa tasankoa. Siellä virtaavat Tšagodan sivujoet Lid ja Ustenka. Suurimmat järvet ovat Savkino, Bolšoje Šuhmerovskoje, Pesotšnoje ja Olenskoje.Projekt, s. 16–17. Hyötykaivannaisiin kuuluu turveProjekt, s. 19.. Keskustaajaman lisäksi kuntaan kuuluvat Vaskovon ja Turgošin taajamat sekä 15 kylää: Griškino, Ionino, Jakšino, Maksimovo, Marjino Selo, Nikolskoje, Ozero-Selo, Platanovo, Plutno, Potok, Šibalovo, Stehnovo, Vaskovo, Verhovje ja Zabelje. Podborovjen jälkeen toiseksi suurin asutuskekus on yli sadan asukkaan Vaskovon taajama. ==Historia== Podborovjen taajama on saanut alkunsa vuonna 1902 perustetusta rautatieasemasta. Sen nimi perustuu asemaa ympäröineisiin mänty- ja kuusimetsiin. Neuvostoaikana Podborovjesta kehittyi paikallinen puunjalostuksen ja maatalouden keskus. Toisen maailmansodan aikana sen kautta kulki piiritettyyn Leningradiin johtanut Elämän tie. ==Liikenne, talous ja palvelut== Kunnan läpi kulkee Sominon ja Olješin välinen päällystetty maantie sekä Olhavan ja Vologdan välinen rautatie, josta haarautuu yhdysrata Kabožaan. Podborovjen aseman kautta kulkee kaukojunia sekä paikallisjunia Pietariin, Olhavaan, Babajevoon ja Hvoinajaan. Kunnasta on linja-autoyhteys Jefimovskiin ja Zaborjeen.Projekt, s. 38–39. Talous perustuu puunhankintaan ja pienimuotoiseen puunjalostukseen. Tärkeitä työnantajia ovat myös erilaiset palvelut. Maataloutta edustavat asukkaiden palstaviljelmät.Projekt, s. 14, 28–29. Keskustaajaman palveluihin kuuluvat peruskoulu, kulttuuritalo, kirjasto, lääkintäasema, yleinen sauna, posti, kahvila ja joukko kauppoja. Eräitä palveluja on myös muissa asutuskeskuksissa.Projekt, s. 33–34. Podborovjessa on vuonna 1995 rakennettu ortodoksinen kirkko. ==Nähtävyydet ja matkailu== Nähtävyyksiä ovat Potokin kylän kirkko ja toisen maailmansodan muistomerkitProjekt, s. 26.. Matkailijoita houkuttelevat seudun luonto sekä kalastus- ja metsästysmahdollisuudet. Turgošissa toimii lasten kesäleiri.Projekt, s. 55. Seudulla on pietarilaisten, tihvinäläisten, boksitogorskilaisten ja pikaljovolaisten kesäasuntoja. ==Lähteet== * ===Viitteet=== ==Aiheesta muualla== * Podborovjen kunta Boksitogorskin piirin sivustolla * Podborovje Leningradin alueen kulttuuri -tietosanakirjassa Luokka:Boksitogorskin piirin kunnat
Veronika Vítková

Veronika Vítková (s. 9. joulukuuta 1988) on tšekkiläinen uransa lopettanut ampumahiihtäjä. ==Arvokisat== Pyeongchangin MM-kilpailuissa 2009 Vítková oli normaalimatkalla viides ja takaa-ajossa sekä yhteislähdössä kymmenes. Hanti- Mansijskin MM-kisoissa 2011 hän oli normaalimatkalla kahdeksas. Nove Meston MM-kilpailuissa 2013 Vítková hiihti pronssia saavuttaneessa Tšekin sekaviestijoukkueessa. Lisäksi hän oli kahdeksas takaa-ajokilpailussa ja kymmenes pikakilpailussa. Sotšin olympialaisissa 2014 Vítková voitti hopeaa sekaviestistä Tšekin joukkueessa. Normaalimatkalla hän oli kuudes ja yhteislähtökilpailussa kahdeksas. Kontiolahden MM-kilpailuissa 2015 Vitková hiihti avausosuuden kultaa voittaneessa Tšekin sekaviestijoukkueessa. Normaalimatkalla hän oli kahdeksas ja takaa-ajossa 11:s. Oslon MM-kilpailuissa 2016 hän oli normaalimatkalla neljäs, yhteislähdössä kuudes, pikakilpailussa seitsemäs ja takaa-ajossa kahdeksas. Vítková saavutti Pyeongchangin olympialaisissa 2018 pronssia pikakilpailussa, oli seitsemäs takaa-ajossa ja neljästoista yhteislähdössä. Östersundin MM-kilpailuissa 2019 hän sijoittui normaalimatkalla 13:nneksi. ==Maailmancup== Maailmancupissa Vítková saavutti ensimmäisen osakilpailuvoittonsa Oberhofin pikakilpailussa kaudella 2014–2015. Hän on sijoittunut toiseksi Oberhofin takaa-ajossa kaudella 2012–2013, Hochfilzenin pikakilpailussa kaudella 2013–2014 sekä Östersundin pika- ja Oberhofin yhteislähtökilpailussa kaudella 2014–2015. Kolmas hän on ollut Ruhpoldingissa normaalimatkalla tammikuussa 2014 ja yhteislähdössä tammikuussa 2015, Nové Měston pikakilpailussa ja Holmenkollenin normaalimatkalla helmikuussa 2015 sekä Oberhofin pikakilpailussa, Ruhpoldingin yhteislähdössä ja Anterselvan pikakilpailussa tammikuussa 2018. Maailmancupin kokonaiskilpailussa Vitková oli 16:s kaudella 2012–2013, yhdeksäs kaudella 2013–2014, neljäs kaudella 2014–2015 sekä kahdeksas kausilla 2015–2016 ja 2017–2018. Hän sijoittui kolmanneksi normaalimatkan ja pikakilpailun cupeissa kaudella 2014–2015 sekä viidenneksi pikakilpailun cupissa 2017–2018. == Muut kilpailut == Vitkova voitti normaalimatkan "nuoremman juniorisarjan" MM-kultaa 2006. Hän sai "vanhemmassa juniorisarjassa" MM-kultaa viestissä 2009 sekä MM- hopeaa takaa-ajossa 2008 ja 2009. Rulla-ampumahiihdon MM-kilpailuissa hän sai kultaa sekaviestissä 2014 ja takaa-ajossa 2018 sekä hopeaa sekaviestissä 2018. ==Lähteet== == Aiheesta muualla == Luokka:Tšekkiläiset ampumahiihtäjät Luokka:Tšekkiläiset olympiamitalistit Luokka:Vuonna 1988 syntyneet Luokka:Elävät henkilöt
Punajääkärit

Punajääkärit tai punaiset jääkärit olivat jääkäriliikkeeseen osallistuneita, Jääkäripataljoona 27:ssä koulutettuja, vasemmistolaisesti suuntautuneita työläisjääkäreitä. Osa heistä taisteli punaisten puolella Suomen sisällissodassa. Heistä annettu kuva on sävyttynyt sisällissodan voittajapuolen kannan mukaiseksi. Tutkimusta heistä on tehty verraten vähän. Ruotsinkielisten pfadfindereitten ja suomenkielisten "rivijääkäreitten" välillä oli eri syistä ristiriitoja. Ns. jääkärioppositio järjestäytyi kesäkuussa 1917 pataljoonanneuvostoksi, jonka perustamiseen oli otettu vaikutteita Venäjällä samoihin aikoihin muodostuneista sotamiesneuvostoista. Pataljoonanneuvostoon kuului esimerkiksi Juho Kemppainen. Syyskuussa 1917 joukko työläisjääkäreitä perusti Työläisjääkärien toimeenpanevan komitean. Perustavassa kokouksessa 9. syyskuuta olivat paikalla jääkärit Heikki Repo, Artturi Kästämä, Antti Sefanias Hautamäki, Lauri Vilhelm Niiranen, Fredrik Aleksander Poltto ja kolme Hilfsgruppenführeriä: Juho Kemppainen, Viljo Johannes Syväjärvi ja Johannes Tamminen. Kokouksen koollekutsujaa ei tiedetä. Puheenjohtajana toimi Repo.Lackman 1994, 25 Kokouksessa tehtiin periaatepäätös palata Suomeen muiden jääkärien mukana ja tehdä siellä päätös oman puolen valinnasta mahdollisessa konfliktissa.Lackman 1994, 42 Heikki Repo oli tullut tunnetuksi Simon kahakan (1916) yhteydessä siitä, ettei osallistunut aktiivisesti saarretun kämpän puolustukseen muiden jääkärien rinnalla. Hänestä tuli "Simon kahakan Efialtes". Vankilasta vapauduttuaan Repo kuitenkin matkusti takaisin pataljoonaan. Enemmistön jääkäreistä palatessa Suomeen joko etukomennuskunnissa tai 25. helmikuuta 1918, monet punajääkärit olivat vähintään henkisesti erillään tästä pääjoukosta. Osa jäi tai poliittisesti epäluotettaviksi katsottuina jätettiin siviilitöihin Saksaan, jotkut allekirjoittivat palvelusopimuksen hallituksen joukkoihin "hammasta purren", koska sitoumus takasi vapaan paluumatkan. Lackman 1994, 17 Pääjoukkona matkusti Suomeen 900 miestä, Heikki Revon arvio jälkeenjääneistä on 400 miestä. Myöhemmin tieto Suomeen paluun ajankohdasta kirjattiin kunkin kohdalle jääkärimatrikkeliin. Osa jälkeen jääneistä, yli 200 miestä, oli rangaistusosastoon passitettuja "bahrenfelttareita" Altona-Bahrenfeldin työkomennuskunnassa, joka toimi viheliäisissä oloissa Hampurin lähellä olleella tykistövarikolla. Suomeenkin palanneissa jääkäreissä oli punaisia, esimerkiksi Leo Mäkelin, joka kuitenkin kieltäytyi taisteluista sisällissodassa aatteellisiin syihin vedoten. ==Lähteet== == Kirjallisuutta == * Salomaa, Markku: Punaupseerien nousu ja tuho. Otava, 2018. ISBN 978-951-1-32381-5 Luokka:Jääkäriaktivismi Luokka:Suomen sisällissota
Mitannin indoarjalainen superstraattikieli

Mitannin indoarjalainen superstraattikieli on muinaisessa Mitannin valtakunnassa puhuttu kieli, joka uusimpien tietojen mukaan kuuluu indoeurooppalaisten kielten indoiranilaiseen ryhmään. Nimeä "arjalainen mitanni" käytetään sekaannusten välttämiseksi, sillä Mitannin pää- ja viralliset kielet olivat mitannin kieli ja hurrilaisten kieli. Heettiläisten kuninkaan Suppiluliuma I:n ja Mitannin kuninkaan Mativatsan välisessä sopimuksessa noin vuodelta 1380 eaa. mainitaan jumalien nimiä, jotka ovat selvästi indoarjalaisia, kuten Mithra, Varuna, Indra ja Nasatja (Ashvinou). Kikkulin tekstissä, jossa puhutaan hevosten hoidosta, mainitaan sanat aika (sanskritiksi: eka, yksi), tera (sanskritiksi: tri, kolme), panza (pancha, viisi), satta (sapta, seitsemän), na (nava, yhdeksän) ja vartana (vartana, ympyrä). Numeraali aika (yksi) on erityisen tärkeä indikaattori siitä, että Mitannin arjalainen kieli oli lähempänä indoarjalaisia kieliä kuin muita indoiranilaisia kieliä.Thieme 1960 ==Lähteet== * Mallory J.P. «Kuro-Araxes Culture», Encyclopedia of Indo-European Culture. Fitzroy Dearborn, 1997. * ===Viitteet=== Luokka:Indoiranilaiset kielet Luokka:Aasian kuolleet kielet
Lighters (The One)

Lighters (The One) (alun perin "The One") on brittiläislaulaja Gabzin kappale, joka julkaistiin 30. kesäkuuta 2013 hänen debyyttialbumiltaan. Kappaleen sanoitti Gabz, ja se on luotu hänen oikean nimen, Gabrielle Gardinerin alaisena. Kappaleen tuotti Graham Stack. Kappale pääsi Britannian singlelistalla korkeimmillaan kuudennelle sijalle. == Kappaleet == # ==Listasijoitukset== Listat (2013) Sija Irlanti (Irlannin singlelista) 10 Skotlanti (Official Charts Company) 7 Britannia (Britannian singlelista) 6 ==Lähteet== Luokka:Vuoden 2013 kappaleet Luokka:Brittiläiset musiikkikappaleet
Alijäämähyvitys

Alijäämähyvitys tarkoittaa pääomatulon hankkimisesta aiheutuneiden menojen vähentämistä verotuksessa. Jos pääomatuloista tehtävät vähennykset ovat suuremmat kuin pääomatulot, syntyy alijäämä. Osan alijäämästä saa vähentää ansiotulojen veroista alijäämähyvityksenä. Alijäämähyvitys on 30 % pääomatulolajin alijäämästä vuonna 2013. == Lähteet == Luokka:Tuloverotus Suomessa
How We Do (Party)

"How We Do (Party)" on brittiläis-artisti Rita Oran kappale hänen Ora- debyyttialbumilta. Kappaleen sanoittivat Andrew Harr, Jermaine Jackson, Andre Davidson, Sean Davidson, Bonnie McKee, Kelly Sheehan, Hal Davis, Berry Gordy Jr., Osten Harvey Jr., Willie Hutch, Christopher Wallace ja Bob West, sekä tuottivat The Runners ja The Monarch. Kappale lainaa sanoituksia The Notorious B.I.G.:n vuoden 1993 singlestä "Party & Bullshit". "How We Do (Party)" julkaistiin albumin johdantosinglenä Yhdysvalloissa, Kanadassa, Australiassa ja Uudessa-Seelannissa 20. maaliskuuta 2012. Julkaisunsa jälkeen "How We Do (Party)" on päässyt kymmenen parhaan joukkoon Australiassa ja Uudessa- Seelannissa. Se julkaistiin albumin toisena singlenä Irlannissa 10. elokuuta 2012, sekä Britanniassa 12. elokuuta 2012, joissa molemmissa se saavutti listojen kärkisijan. ==Lähteet== Luokka:Vuoden 2012 kappaleet Luokka:Brittiläiset musiikkikappaleet
Rämekerttuli

Rämekerttuli (Oporornis agilis) on kerttulien heimoon kuuluva varpuslintu. ==Levinneisyys== Rämekerttulia tavataan pesivänä Etelä-Kanadassa ja Yhdysvaltain pohjoisosissa sekä talvehtivana Etelä-Amerikan pohjoisosissa. Sen populaation koko on hyvin suuri, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi. ==Lähteet== Luokka:Kerttulit
Lehtokerttuli

Lehtokerttuli (Geothlypis formosa) on kerttulien heimoon kuuluva varpuslintu. ==Levinneisyys== Lehtokerttulia tavataan pesivänä Yhdysvaltain itäosissa sekä talvehtivana Väli-Amerikassa ja Etelä-Amerikan pohjoisosissa. Lajin populaatio on hyvin suuri, mutta sen kannankehitys on laskeva. Sen ei kuitenkaan uskota olevan vaarassa, ja se on luokiteltu elinvoimaiseksi. ==Lähteet== Luokka:Naamiokerttulit
Vonozero

Vonozero (, , joskus tai EnojärviJari Eerolan väitöskirja: Vepsäläiset lühüdpajot - Perusrakenteet, esityskäytännöt ja tyylillinen muutos) on kylä Luoteis-Venäjällä Leningradin alueella. Kylä on osa Lotinapellon piiriin kuuluvaa Aljohovštšinan maalaiskuntaa. Vuonna 2007 kylässä oli 91 asukasta. Kylässä on säilynyt vepsäläisasutusta. Siellä järjestetään vuosittain vepsäläinen kulttuurijuhla. == Lähteet == Luokka:Lotinapellon piiri Luokka:Leningradin alueen kylät ja taajamat Luokka:Vepsäläiskylät
Korpikerttuli

Korpikerttuli (Geothlypis philadelphia) on kerttulien heimoon kuuluva varpuslintu. ==Levinneisyys== Korpikerttulia tavataan pesivänä Kanadan etelä- ja keskiosissa ja Yhdysvaltain koillisosissa sekä talvehtivana Keski-Amerikan eteläosissa ja Etelä-Amerikan pohjoisosissa. Sen populaatio on hyvin suuri, mutta kannankehitys laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi. ==Lähteet== Luokka:Naamiokerttulit
Kelttikalat

Kelttikalat (Mugiliformes) on viuhkaeväisiin kuuluva kalalahko. Lahkon kaloja tavataan kaikista lämpimistä ja lauhkeista valtameristä. Lahkoon kuuluu ainoastaan yksi heimo keltit (Mugilidae). ==Taksonomia ja anatomia== Varhaisimmat kelttikaloihin kuuluvien lajien fossiilit on ajoitettu oligoseenikaudelle. Lahkon ja heimon taksonominen asema on pitkään ollut epäselvä. Aikaisemmin keltit luokiteltiin usein kuuluvaksi ahvenkaloihin. Nykyään lahkon läheisimmiksi sukulaisiksi katsotaan hopeakylkikalat. Lahkoon kuuluu 17-20 sukua ja noin 72 lajia. Kooltaan kelttikalalajit ovat keskikokoisia tai suuria kaloja. Suurimmat lajit voivat saavuttaa 90-160 cm:n pituuden. Tyypillisiä piirteitä ovat voimakas sukkulamainen ruumis, kaksi pienikokoista selkäevää, korkealla ruumiissa sijaitsevat rintaevät, pieni suu, pienet siivilähampaat ja kookkaat suomut. Suomut peittävät koko kalaan ruumiin lukuun ottamatta eviä. Kelttikalalajeilla ei ole kylkiviivaa. Kelttikaloilla on poikkeuksellisen pitkä suolisto. Väriltään lahkon lajit ovat tyypillisesti harmaita, sinisiä, ruskeita tai vihertäviä tummin poikkijuovin. Evät ovat väriltään harmahtavia tai kellertäviä. ==Levinneisyys ja elintavat== Kelttikaloja tavataan lämpimistä ja lauhkeista vesistä rannikoiden läheisyydestä. Liza abu -laji elää vain makeissa vesissä. Suomen vesialueilta tavattuja kelttikalalajeja ovat ohuthuulikeltti (Liza ramada) ja paksuhuulikeltti (Crenimugil labrosus). Kelttikalat liikkuvat matalissa, tyypillisesti alle 20 metrin syvyisissä, vesissä parvina. Niiden ravintoa ovat levät, pienet selkärangattomat eläimet ja kuollut orgaaninen aines. Kelttikalat ovat useilla alueilla runsaasti kalastettuja ja kaupallisestikin merkittäviä ruokakaloja. ==Lähteet== * Luokka:Seulonnan keskeiset artikkelit
Brave (Sara Bareillesin kappale)

Brave on amerikkalaisen laulaja-lauluntekijä Sara Bareillesin kappale hänen neljänneltä, The Blessed Unrest -studioalbumilta. Kappaleen sanoittivat Bareilles ja Jack Antonoff Fun -yhtyeestä, sekä tuotti Mark Endert. ”Brave” julkaistiin maailmanlaajuisesti digitaalisesti ladattavana 23. huhtikuuta 2013 albumin ensimmäisenä singlenä. ”Brave” sai kriitikoilta pääosin positiivisen vastaanoton. Monet arvostelijat vertasivat kappaletta Katy Perryn vuoden 2013 ”Roar”-singleen ja monet arvostelijat "kutsuivat sitä plagioinniksi". Kappaleesta tuli Bareillesin kolmas Top 40 -kappale Yhdysvalloissa, päästen siellä korkeimmillaan 31. sijalle, sekä Kanadassa 59. sijalle ja Etelä- Koreassa 26. sijalle. Kappaleeseen tehdyllä Rashida Jonesin ohjaamalla musiikkivideolla Bareilles laulaa julkisissa paikoissa, kuten ostoskeskuksessa, kuntosalilla, kirjastossa, ja bussipysäkillä. Bareilles on esittänyt ”Braven” myös muutamissa livetapahtumissa, kuten The Today Showssa, sekä Taylor Swiftin kanssa hänen Red Tourilla Staples Centerissä. ==Kappalelista== Digital Download * 1. Brave - 3:39 ==Listasijoitukset== Listat (2013) Paras sijoitus Kanada (Canadian Hot 100) 59 Japani (Japan Hot 100) 91 Etelä-Korea (GAON) 26 Yhdysvallat (Billboard Hot 100) 31 Yhdysvallat (Billboard Adult Pop Songs) 8 Yhdysvallat (Billboard Adult Contemporary) 12 ==Lähteet== Luokka:Vuoden 2013 kappaleet Luokka:Sara Bareillesin kappaleet
50 Ways to Say Goodbye

50 Ways to Say Goodbye on amerikkalaisyhtye Trainin kappale heidän kuudennelta, California 37 -studioalbumiltaan. Kappale julkaistiin Yhdysvaltain radiokanavilla virallisesti 11. kesäkuuta 2012. Se pääsi korkeimmillaan Billboard Hot 100 -listan 20. sijalle. RIAA palkitsi singlen kultalevyllä 20. syyskuuta 2012. ==Kappalelista== Digital Download * 1. 50 Ways to Say Goodbye – 4:08 CD single * 1. 50 Ways to Say Goodbye – 4:08 * 2. Brand New Book – 3:47 ==Lähteet== Luokka:Vuoden 2012 kappaleet Luokka:Trainin kappaleet
Mobira Cityman 900

Mobira Cityman 900 oli Nokia-Mobiran valmistama vuonna 1987 julkaistu NMT 900 -verkossa toiminut matkapuhelin. Puhelinmallin suunnittelivat Matti Makkonen ja Jorma Pitkonen. ==Gorbatšovin puhelu Glinkalle== Puhelin tuli kansainvälisesti tunnetuksi, kun Neuvostoliiton presidentti Mihail Gorbatšov soitti lokakuussa 1989 kyseisellä puhelimella Hotelli Kalastajatorpalta Helsingistä Moskovaan Neuvostoliiton varaviestiministeri Vladimir Glinkalle. Puhelinmalli sai tästä lempinimen Gorba. Gorbatšovin ja Glinkan keskustelu: > Gorbatšov: Haloo. Kenen kanssa minä puhun? Glinka: [vastaus ei kuuluvissa] > Gorbatšov: Entä missä te olette? Glinka: [vastaus ei kuuluvissa] Gorbatšov: > Tervehdys. Glinka: [vastaus ei kuuluvissa] Gorbatšov: Onko tämä todellinen > puhelu? Glinka: [vastaus ei kuuluvissa] Gorbatšov: Hyvä on. Tapaamisiin > Moskovassa. == Ominaisuudet == * Paino 760 grammaa * Ulkomitat 183 × 43 × 79 mm * 8-numeroinen nestekidenäyttö ja 20 valaistua näppäintä * 99 + 2 puhelinnumeron muisti, puhelinnumeron pikavalinta * Lähetinteho 1 W * Nikkeli-kadmiumakku UL61, 9,6 V, 1 000 mAh, varausaika 4 tuntia * Käyttöaika 14 tuntia, puheaika 50 minuuttia yhdellä latauksella * Autoasennussarja lisävarusteena * Handsfree-toiminto autokäytössä * Värivaihtoehdot musta, harmaa, koboltinsininen * Hinta 24 000 markkaa (vuoden 2018 rahassa rahanarvokertoimella korjattuna yli 7 400 euroa) == Lähteet == * Nokia Museum : Mobira Cityman 900 * ELIAS verkkonäyttely : Elektroniikkaa Salosta, Mobira Cityman 900 ===Viitteet=== Luokka:Nokian matkapuhelimet Luokka:Vuoden 1987 matkapuhelimet Luokka:Mobiran matkapuhelimet
Mobira Talkman

Mobira Talkman on Mobiran valmistama vuonna 1984 julkaistu NMT 450 verkossa toiminut autoradiopuhelin jota voitiin käyttää myös kannettavana matkapuhelimena. == Ominaisuuksia == * Paino kannettavana akkuineen 5 kg * Käyttöaika latauksella 8 tuntia * 10 numeron nestekidenäyttö, valaistut näppäimet * Lähetysteho 1,5–15 W * Viimeksi valitun numeron korjaustoiminta * 51 puhelinnumeron pikamuisti * Hands free -toiminto autokäytössä == Lähteet == * ELIAS verkkonäyttely : Elektroniikkaa Salosta, Mobira Talkman Luokka:Nokian matkapuhelimet Luokka:Vuoden 1984 matkapuhelimet Luokka:Mobiran matkapuhelimet
Valitut teokset 1 (Sofi Oksanen)

Valitut teokset 1 sisältää kaksi Sofi Oksasen teosta, romaanin Stalinin lehmät (2003) ja aiemmin julkaisemattoman näytelmän Kun kyyhkyset katosivat. Teos on ilmestynyt 2013, ja sen on kustantanut Silberfelt. Valittujen teosten 1. osan alussa on Oksasen esipuhe "Kymmenen vuotta kirjailijana" kehityksestään kirjailijaksi ja urastaan kirjailijana. Lisäksi mukana on Ruotsin Akatemian jäsenen Anders Olssonin puhe "Tietoisuudesta toiseen", jonka hän piti Ruotsin akatemian pohjoismaisen palkinnon luovutustilaisuudessa. Näytelmäksi dramatisoitu Kun kyyhkyset katosivat sai ensi-iltansa Suomen Kansallisteatterissa 27. marraskuuta 2013.Sofi Oksanen julkaisee valittujen teostensa ykkösosan, Aamulehti.fi ==Lähteet== Luokka:Vuoden 2013 kirjat Luokka:Sofi Oksasen teokset Luokka:Suomalaiset näytelmät
Mobira MD25

Mobira MD25 D10 oli Mobiran valmistama vuonna 1982 julkaistu NMT 450 verkossa toiminut autoradiopuhelin. Puhelimesta saatiin käyttölaitetta (luuri) vaihtamalla jokin seuraavista malleista: * Mobira Senator (Televa 801) * Mobira Combi (Televa Trafik) * Mobira Quattro (Televa Cargo), tarkoitettu ammattikäyttöön muun muassa työkoneisiin == Ominaisuuksia == * Paino 9,8 kiloa * 50 puhelinumeron muisti, valittu numero näytössä * Handsfree toiminto autokäytössä * Hinta 20 000 markkaa == Lähteet == * ELIAS verkkonäyttely : Elektroniikkaa Salosta, Mobira MD25 D10 * Nokia Museum : Mobira Senator Luokka:Nokian matkapuhelimet Luokka:Vuoden 1982 matkapuhelimet Luokka:Mobiran matkapuhelimet
Valitut teokset

Valitut teokset on yleensä kirjailijoiden teoksista koottu valikoimateos, mutta nimellä on julkaistu myös äänitteitä. *Valitut teokset 1, Sofi Oksasen Valittujen teosten ensimmäinen osa vuodelta 2013 * Valitut teokset, Juice Leskisen kokoelmaäänilevy vuodelta 1993 * Olen pahoillani – Valitut teokset 1994–2000, Absoluuttisen Nollapisteen kokoelmaäänilevy vuodelta 2001
Bill Burr

William ”Bill” Burr (s. 10. kesäkuuta 1968) on yhdysvaltalainen stand up -koomikko, näyttelijä ja podcastjuontaja. Hän on näytellyt muun muassa Breaking Bad -sarjassa ja The Chappelle's Show -ohjelmassa. Lisäksi hänellä on suosittu podcast nimeltä Monday Morning Podcast, joka ilmestyy maanantaisin ja torstaisin. ==Aiheesta muualla== *billburr.com *Bill’s Monday Morning Podcast Luokka:Yhdysvaltalaiset stand up -koomikot Luokka:Yhdysvaltalaiset koomikot Luokka:Vuonna 1968 syntyneet Luokka:Elävät henkilöt
Samuel Gustaf Hermelin

Samuel Gustaf Hermelin (1744–1820) oli ruotsalainen kartantekijä ja teollisuudenharjoittaja. Suunnitellessaan rautateollisuuden perustamista Pohjois-Ruotsiin hän aloitti siellä kartoitustyön. Työn jatkamisessa kattamaan koko maan oli mukana suomalainen C. P. Hällström.Facta2001, WSOY 1982, 5. osa, palsta 729 ==Julkaisuja== *Geografiske kartor öfver Swerige, 1796–1818. == Lähteet == Luokka:Ruotsalaiset kartografit Luokka:Vuonna 1744 syntyneet Luokka:Vuonna 1820 kuolleet
Raimo Eskola

Raimo Olavi Eskola (14. toukokuuta 1949 Lempäälä – 30. tammikuuta 2024 Tampere) oli suomalainen, 1970-luvulla kansallisesti menestynyt ja maaotteluissa kilpaillut seiväshyppääjä, joka toimi myöhemmin valmentajana. Lempäälän Kisaa ja Tampereen Pyrintöä edustanut Eskola saavutti seiväshypyssä SM-pronssia Kalevan kisoissa 1976. Vuonna 1975 hän sijoittui Kalevan kisoissa neljänneksi sekä vuosina 1972, 1973, 1977 ja 1980 kuudenneksi. Sisäradoilla hän saavutti SM-hopeaa vuosina 1974 ja 1975. Ennätyksensä 525 cm Eskola hyppäsi Helsingissä elokuussa 1976. Hän sijoittui Katowicessa sisäratojen EM- kilpailuissa 1975 kahdenneksitoista tuloksella 520 cm. Eskola lopetti aktiiviuransa vuonna 1981. Eskola valmensi seiväshypyn arvokisaedustaja Jere Bergiusta. == Lähteet == * * * === Viitteet === Luokka:Suomalaiset seiväshyppääjät Luokka:Suomalaiset yleisurheiluvalmentajat Luokka:Vuonna 1949 syntyneet Luokka:Vuonna 2024 kuolleet
Olle Herold

Olle Herold (vuoteen 1923 Asbukin; 7. joulukuuta 1915 Pietari, Venäjän keisarikunta – 26. lokakuuta 1989 Nyon, Sveitsi) oli venäläissyntyinen suomalainen yritysjohtaja. Herold valmistui ekonomiksi Åbo Akademin kauppakorkeakoulusta 1937 ja toimi Helsingin kauppakamarin toimitusjohtajana 1948–1951, Suomen Messujen toimitusjohtajana 1951–1981.Facta 2001, osa 5, p. 740. WSOY 1982. Uransa alkuvuosina Herold työskenteli lehtialalla sekä Lippupalvelun toimitusjohtajana. Hän oli kansainvälisten messujärjestöjen jäsen, muun muassa Kansainvälisten Messujen Liiton puheenjohtaja ja myöhemmin kunniapuheenjohtaja. Herold vaikutti kotimaassa myös Kotimaisen Työn Liitossa, Suomen Markkinointiliitossa ja Suomen Asuntomessuissa. Kansainvälistä ystavyysseuratoimintaa hän harjoitti Suomesta muun muassa Yhdysvaltoihin ja Belgiaan.Kuolleita: Kauppaneuvos Olle Herold. Helsingin Sanomat, 3.11.1989, s. 16. Heroldin aikana valmistui uusi messukeskus Helsingin Pasilaan. Hän sai useita huomionosoituksia, muun muassa kauppaneuvoksen arvon vuonna 1967. == Lähteet == Luokka:Suomalaiset yritysjohtajat Luokka:Kauppaneuvokset Luokka:Vuonna 1915 syntyneet Luokka:Vuonna 1989 kuolleet
Alperinin–Brauerin–Gorensteinin lause

Ryhmäteoriassa Alperinin–Brauerin–Gorensteinin lause karakterisoi äärelliset yksinkertaiset ryhmät, joiden Sylowin 2-aliryhmät ovat kvasihedraalisia tai seppeleisiä. Nämä ovat isomorfisia joko kolmiulotteisen projektiivisen erikoisen lineaarisen ryhmän tai projektiivisen erikoisen unitaarisen ryhmän äärellisen kunnan suhteen tai Mathieun ryhmän kanssa. Todistus on 261 sivua pitkä. Luokka:Ryhmäteoria Luokka:Matemaattiset teoreemat
Minsk on sankarikaupunki

Minsk on sankarikaupunki (, ) on Valko-Venäjän pääkaupunki Minskissä sijaitseva, vuonna 26. heinäkuuta 1974 kaupungille myönnettyä sankarikaupungin asemaa juhlistava muistomerkki. Muistomerkki sijaitsee pienellä kummulla Minskin kantakaupungissa, suurkatujen praspekt Маšеrava ja praspekt Peramožtsau risteyksen vierellä. Minskin sankarikaupungin muistomerkkiin kuuluu 45 metriä korkea obeliski ja sen juurella seisova pronssinen, voittoa ja kunniaa symbolisoiva matalampi, 5,5 metriä korkea Synnyinmaa-äidin pronssiveistos. Obeliskin yläosassa on kultainen tähti ja alhaalla Leninin kunniamerkin kuva sekä sankarikaupungin arvon myöntämisestä kertovan Neuvostoliiton korkeimman neuvoston antaman asetuksen teksti. Muistomerkin suunnitteli kuvanveistäjä Valentin Zankovitš yhdessä arkkitehtien Viktar Kramarenka, Vjatšeslav Jevsejev ja Vjatšeslav Romanenko kanssa. Teos vihittiin vuonna 1985, kun oli kulunut 40 vuotta toisen maailmansodan päättymisestä ja fasistisen Saksan tappiosta. Valko-Venäjän itsenäisyyspäivän (3. heinäkuuta) ja Voitonpäivän (9. toukokuuta) paraati kulkee yleensä Minsk on sankarikaupunki -muistomerkin editse. Valtiojohdon aitio sijaitsee tavallisesti aivan muistomerkin tuntumassa. Myös virallisia ilotulituksia ammutaan tavallisesti monumentin lähistöltä. Muistomerkki on myös eräs niistä paikoista Minskissä, jonne vastavihityt avioparit tulevat jättämään kukkia ja ottamaan valokuvia. thumb|270px|left|Minsk on sankarikaupunki -monumentti Viktar Kramarenkan johdolla suunnitellun Suuren isänmaallisen sodan valtionmuseon rajaamana. Muistomerkin taakse on rakennettu huhtikuusta 2010 lähtien uusia näyttelytiloja arkkitehti, professori Viktar Kramarenkan johdolla suunnitellun Suuren isänmaallisen sodan valtionmuseon uudisrakennukselle. Tämä jo 70-vuotias sotamuseo sijaitsee aiemmin Lokakuun aukion laidalla. Uudet museotilat oli alkujaan tarkoitus avata Voitonpäivänä 2014. Sittemmin avajaiset lykättiin Valko-Venäjän itsenäisyyspäivään heinäkuun 2014 alussa. ==Lähteet== ==Aiheesta muualla== *Obelisk "Minsk — Gorod-Geroi" (inyourpocket.com) *Velikoi Otetšestvennoi voiny: stroiteli zakantšivajut raboty nad fasadom i berutsja za otdelku zalov (onliner.by) *Itsenäisyyspäivän marssi 3.7.2013, joka kulkee muistomerkin vierestä, mukana Valko-Venäjän armeijan joukot, leikkuupuimurit, urheilijat,... (video) (tvr.by) Luokka:Minskin rakennukset ja rakennelmat Luokka:Muistomerkit
Luettelo Kylie Minoguen konserttikiertueista

Tämä on luettelo australialaisen laulaja Kylie Minoguen konserttikiertueista. ==Kiertueet== Vuosi Nimi Kesto Konsertteja 1989 Disco in Dream / The Hitman Roadshow 2. lokakuuta 1989 – 9. lokakuuta 1989 (Aasia) 15\. lokakuuta 1989 – 27. lokakuuta 1989 (Eurooppa) 14 1990 Enjoy Yourself Tour 3. helmikuuta 1990 – 9. helmikuuta 1990 (Australia) 17\. huhtikuuta 1990 – 18. toukokuuta 1990 (Eurooppa) 24\. toukokuuta 1990 (Hongkong) 26\. toukokuuta 1990 (Thaimaa) 22 1991 Rhythm of Love Tour 10. helmikuuta 1991 – 23. helmikuuta 1991 (Australia) 4\. maaliskuuta 1991 – 10. maaliskuuta 1991 (Japani) 13 1991 Let's Get to It Tour 25. lokakuuta 1991 – 6. marraskuuta 1991 (Iso-Britannia) 8\. marraskuuta 1991 (Irlanti) 13 1998 Intimate and Live Tour 2. kesäkuuta 1998 – 4. heinäkuuta 1998 (Australia) 29\. heinäkuuta 1998 – 31. heinäkuuta 1998 (Englanti) 21 2001 On a Night Like This Tour 3. maaliskuuta 2001 – 28. maaliskuuta 2001 (Eurooppa) 14\. huhtikuuta 2001 – 30. toukokuuta 2001 (Australia) 43 2002 KylieFever2002 Tour 26. huhtikuuta 2002 – 18. kesäkuuta 2002 (Eurooppa) 2\. elokuuta 2002 – 16. elokuuta 2002 (Australia) 50 2005 Showgirl Tour 19. maaliskuuta 2005 – 7. toukokuuta 2005 (Eurooppa) 37 2006–07 Showgirl Homecoming Tour 11. marraskuuta 2006 – 17. joulukuuta 2006 (Australia) 31\. joulukuuta 2006 – 23. tammikuuta 2007 (Iso-Britannia) 33 2008–09 KYLIEX2008 6. toukokuuta 2008 – 4. elokuuta 2008 / 2. toukokuuta 2009 – 6. elokuuta 2009 (Eurooppa) 1\. marraskuuta 2008 – 15. marraskuuta 2008 (Etelä-Amerikka) 21\. marraskuuta 2008 – 4. joulukuuta 2008 (Aasia) 8\. joulukuuta 2008 – 22. joulukuuta 2008 (Australasia) 15\. toukokuuta 2009 (Afrikka) 80 2009 For You, For Me Tour 30. syyskuuta 2009 – 13. lokakuuta 2009 (Yhdysvallat) 9\. lokakuuta 2009 (Kanada) 9 2011 Aphrodite World Tour 19. helmikuuta 2011 – 11. huhtikuuta 2011 (Eurooppa) 23\. huhtikuuta 2011 – 25. huhtikuuta 2011 / 25. kesäkuuta 2011 – 5. heinäkuuta 2011 (Aasia) 28\. huhtikuuta 2011 – 22. toukokuuta 2011 (Pohjois-Amerikka) 3\. kesäkuuta 2011 – 22. kesäkuuta 2011 (Australia) 8\. heinäkuuta 2011 – 14. heinäkuuta 2011 (Etelä-Afrikka) 77 2012 Anti Tour 18. maaliskuuta 2012 – 20. maaliskuuta 2012 (Australia) 1\. huhtikuuta 2012 – 3. huhtikuuta 2012 (Iso-Britannia) 7 2014–15 Kiss Me Once Tour 24. syyskuuta 2014 – 17. marraskuuta 2014 (Eurooppa) 14\. maaliskuuta 2015 – 21. maaliskuuta 2015 (Australia) 35 2015 Kylie Summer 2015 18. kesäkuuta 2015 – 18. heinäkuuta 2015 (Eurooppa) 6 2018–19 Golden Tour 18. syyskuuta 2018 – 17. maaliskuuta 2019 (Eurooppa, Australia) 33 == Lähteet == *Kylie: La La La, William Baker, Kylie Minogue, Hodder and Stoughton, 2002. ISBN 034073440X == Aiheesta muualla == *Kylie Minoguen virallinen sivusto Luokka:Luettelot konserttikiertueista Luokka:Kylie Minogue
Varsinais-Suomen Kansanopisto

Varsinais-Suomen Kansanopisto (VSKO) on Paimion keskustassa sijaitseva kansanopisto. Vuonna 1899 perustettu opisto on ”grundtvigilainen” eli uskonnollisesti ja poliittisesti sitoutumaton ja painottunut nykyisin taideaineiden opetukseen. Opintolinjat sisältävät valmentavaa ja jatko- opintoihin tähtäävää koulusta taiteen eri aloilta. Lukuvuoden pituisten linjojen lisäksi opistolla järjestetään eri aiheisia lyhytkursseja. Opisto on aiemmin tarjonnut myös taidealan koulutusta kehitysvammaisille. Kansanopiston taustayhteisönä on maakunnallisista järjestöistä koostuva Varsinais-Suomen Aikuiskoulutussäätiö. Opiston vanha tunnuslause on ”Elämän totuutta etsi”. Opistossa toimii myös Kuninkaantien Kestikartano erilaisten yksityisten tilaisuuksien pitopaikkana. Se järjestää kokous-, majoitus- ja ruokapalveluita erityisesti kesäaikaan. ==Koulutus== Varsinais-Suomen Kansanopiston yleiset linjat olivat lukuvuonna 2018-2019 teatteri/maskeeraus, pop & rock, musiikkiteknologia ja elektroninen musiikki. Lyhytkursseina opistolla on järjestetty treeniteatteria lapsille ja aikuisille, taideleiri kehitysvammaisille sekä sokraattisen dialogin, shiatsun ja taideterapian opintoja. ==Aforismipäivät== Vuosina 2004-2014 Varsinais-Suomen Kansanopistolla järjestettiin kesäisin valtakunnallisia Aforismipäiviä paimiolaisen, suomalaisen sananlaskun isänä pidetyn Henrik Florinuksen (1633–1705) hengessä. Tapahtuman luojana oli tuolloinen läänintaiteilija, runoilija Tommi Parkko. Ensimmäisen tapahtuman jälkeen perustettiin Suomen aforismiyhdistys. Vuosina 2005 ja 2008 pidettiin aforismikilpailu uusien kirjoittajien löytämiseksi. Tapahtumaan liittyvät myös aforismityöpajat ja -seminaarit. Suurelle yleisölle on tarjottu aforismien lausuntaa, kirjailijavierailuja ja paneelikeskusteluja. ==Lähteet== ==Aiheesta muualla== *VSKO Kansanopistot.fi-sivustolla *VSKO:n omat sivut Luokka:Suomen kansanopistot Luokka:Paimio
Mikael Rostedt

Mikael Rostedt (myös Mickel tai Michael Rostedt, 1790 Ulvila – 1839 Luvia) oli suomalainen seppä, kellonvalaja ja maallikkosaarnaaja. == Elämä == === Ura seppänä ja kellonvalajana === Rostedt toimi aluksi seppänä Leineperin ruukissa. Hän hankki maatilan Luvian Peränkylästä vuonna 1814 ja perusti sinne sepän pajan 1828. Aluksi Rostedt valmisti muun muassa lehmänkelloja sekä kulkusia, kunnes alkoi valamaan kirkonkelloja. Hänen valimonsa käsitti valamiseen tarkoitetun pajan lisäksi oman masuunin sekä kellojen viimeistelyyn tarkoitetun viilaushuoneen. Rostedt oli hakenut valamiseen oppia Tukholmasta, jossa hän työskenteli jonkin aikaa paikallisessa kellovalimossa. Rostedtin kuoltua vuonna 1839, toimintaa jatkoi vielä kahdenkymmenen vuoden ajan hänen oppipoikanaan ollut Carl Ludvig Färding. Valimo sijaitsi Uusi-Sepän (myöh. Pikku-Seppä) tilalla, jossa on nykyään sen toiminnasta kertova muistolaatta.Peränkylän kyläsuunnitelma 2009–2016 (s. 5) Viitattu 14.9.2013. Tunnetuimmat Rostedin valamat kellot ovat 1830-luvulla valmistuneet Turun tuomiokirkon lyömäkellot, jotka muun muassa soivat päivittäin Yleisradion lähetyksessä. Lisäksi hänen kellojaan on ainakin Asikkalan,Asikkalan ristikirkon irtaimen esineistön vaiheita (s. 18) Viitattu 14.9.2013. Eurajoen, Huittisten, Kalvolan ja Pulkkilan kirkoissaMatkan varrelta – Pakinaa Pulkkilasta Viitattu 14.9.2013. sekä Luvian kirkon kappelissa.Luvian seurakunnan historiaa Viitattu 14.9.2013. === Saarnamies === Mikael Rostedt toimi myös hyppyherätyksenä tunnetun herätysliikkeen yhtenä johtohahmona ja saarnaajana. Hän koki itse herätyksen 1820-luvun puolivälissä ja oli sen jälkeen hyppyherätyksen johtajiin kuuluneen Johan Dahlbergin opissa. Myöhemmin liikkeen perustajan Juho Uusikartanon jäätyä syrjään, oli sekä Dahlbergilla että Rostedtilla suuri vaikutus koko Satakunnan herännäisyyteen. Papit suhtautuivat hyppyherätykseen usein kriittisesti ja erityisesti Rostedtin johtamat hartausseurat aiheuttivat pahennusta.Aarne Kaitila: "Matti Paavola ja Satakunnan herännäisyys" (s. 139, 152–153) Satakuntalainen Osakunta – Kotiseututukimuksia II. Viitattu 14.9.2013. == Lähteet == Luokka:Suomalaiset käsityöläiset Luokka:Rukoilevaisuusliikkeen vaikuttajat Luokka:Vuonna 1790 syntyneet Luokka:Vuonna 1839 kuolleet
Aktiivi-Instituutti

Aktiivi-Instituutti on työelämän koulutus- ja kehittämiskeskus Helsingissä. Opisto toimii opetus- ja kulttuuriministeriön valvonnassa ja sen toimintaa säätelee laki vapaasta sivistystyöstä. Aktiivi-Instituutti kouluttaa luottamusmiehiä, työsuojeluvaltuutettuja ja -päälliköitä, järjestötoimijoita sekä muita työelämän asioista kiinnostuneita. Koulutukset suunnitellaan ammattiliittojen, työyhteisöjen, kansalaisjärjestöjen, yritysten ja julkisen sektorin organisaation henkilöstön tarpeisiin. Koulutuksissa etsitään ratkaisuja oman työpaikan työehtojen ja työolojen kehittämiseen sekä ajankohtaisiin edunvalvonnan kysymyksiin. ==Koulutukset== * Ajankohtaispäivät * Neuvottelu- ja vuorovaikutustaitojen koulutus * Työhyvinvointikoulutus * Työoikeuskoulutus * Työsuojelukoulutus * Työmarkkina- ja työsuojelukonsultin koulutus * Tilauskoulutus * Avoimen yliopiston opinnot ==Historia== Opiston toiminta alkoi vuonna 1972. Opiston ylläpitäjä on Toimihenkilöjärjestöjen Opintoliitto ry. ==Aiheesta muualla== * Aktiivi-Instituutin verkkosivu Luokka:Suomen kansanopistot Luokka:Ammattiyhdistysliike
Kankaanpään Opisto

Kankaanpään Opisto on Kankaanpäässä toimiva sitoutumaton ja aatetaustaltaan moniarvoisuutta korostava, vuonna 1909 perustettu kansanopisto. Opiston koulutuslinjoja ovat arkkitehtuuri ja sisustus, kasvatus ja ohjaus, hyvinvointi ja terveyden edistäminen, johtaminen ja laatu, kädentaidot ja kulttuuri. Kankaanpään opistossa voi suorittaa käsi- ja taideteollisuusalan artesaanitutkinnon ja nuoriso- ja vapaa-ajanohjaajan tutkinnon ammatillisena perustutkintona. Ammattitutkintoon tähtäävää koulutusta Kankaanpään Opisto tarjoaa sisustusalalla, koulun iltapäivätoiminnan ohjauksessa sekä lasten ja nuorten erityisohjauksessa. Opisto järjestää johtamisen erikoisammattitutkintoon tähtäävää koulutusta Porissa ja Tampereella. Kankaanpään Opisto on järjestänyt myös avoimen yliopiston opintoja yhteistyössä Jyväskylän ja Itä-Suomen yliopiston kanssa. Kankaanpään Opistossa on noin 70 opiskelijapaikkaa. Rehtorina toimii Marja Kallioniemi. ==Lähteet== ==Aiheesta muualla== *Kankaanpään Opisto Kansanopistot.fi-sivustolla Luokka:Suomen kansanopistot Luokka:Kankaanpään oppilaitokset
Lehtimäen erityiskansanopisto

Lehtimäen erityiskansanopisto on Lehtimäellä, Alajärven kaupungissa sijaitseva kehitysvammaisille tarkoitettu kansanopistomuotoinen oppilaitos. Opisto järjestää koulutusta pääasiassa vaikeavammaisille henkilöille. Opiston yhteydessä toimii terapiaosasto, joka vastaa avoterapioiden tuottamisesta ja sopeutumisvalmennuksesta sekä Suomen Ratsastajainliiton hyväksymä ratsastuskoulu. ==Opinnot== Opinnot Lehtimäen Opistossa jakautuvat kahteen 33 työviikkoa kestävään opintolinjaan: # Ammatilliseen koulutukseen ja jatko- opiskeluun valmentava opintolinja, jossa opintoja voidaan painottaa kotitalouteen, kädentaitoihin tekstiilityöhön tai tekniseen työhön tai hevostalouteen. # Itsenäistymisen ja hyvinvoinnin opintolinja, jossa saa lisää valmiuksia muun muassa kodista irtaantumiseen, itsenäiseen asumiseen ja itsehoitoon. Opintolinjoilla opiskelee vuosittain noin 80 opiskelijaa. Opistolla järjestetään pitkien opintolinjojen lisäksi myös erilaisia lyhytkursseja. ==Historiaa== Lehtimäen erityiskansanopisto perustettiin 1971. Kehitysvammaisille tarkoitettu kansanopisto piti alun perin perustaa Tampereelle, mutta ministeri Eino Uusitalo sai kannatusyhdistyksen taipumaan Lehtimäen kunnan ja siellä valtion keskikoulun tyhjäksi jääneiden tilojen kannalle. Ennen paikkakunnalle asettumista yhdistys piti kesäisin kokeilukursseja Karkussa, Jyväskylässä ja viitenä kesänä Etelä-Pohjanmaan Opistolla Ilmajoella. Opiston rehtorina toimi Sisko Halonen perustamisvuodesta 1971 alkaen aina eläkkeelle jäämiseensä 2013 saakka. Hänen miehensä Esko Halonen toimi pitkään vararehtorina, ja heidän tyttärensä Satu Halonen on toiminut 1990-luvulta asti opistossa kuntoutuspsykologina ja ratsastusterapeuttina. Lehtimäen opisto on vuosien varrella saanut merkittävää tukea Raha-automaattiyhdistykseltä, vuoden 2017 alusta lähtien uudelta Sosiaali- ja terveysjärjestöjen avustuskeskukselta. ==Lähteet== ==Aiheesta muualla== *Opiston verkkosivusto *Lehtimäen Opisto Kansanopistot.fi-sivustolla Luokka:Suomen kansanopistot erityiskansanopisto Luokka:Erityispedagogiikka Luokka:Alajärven oppilaitokset
The Blessed Unrest

__NOTOC__ The Blessed Unrest on amerikkalaisen laulaja-lauluntekijä Sara Bareillesin kolmas studioalbumi. Albumin julkaisi Epic Records 12. heinäkuuta 2013. Albumin ensimmäinen single, "Brave" julkaistiin digitaalisesti ladattavana 23. huhtikuuta 2013. Albumia myytiin ensimmäisen viikon aikana Yhdysvalloissa yhteensä 68 000 kappaletta ja se pääsi Billboard 200-listalla toiselle sijalle, jättäen vain Jay-Z:n Magna Carta... Holy Grail-albumin sen edelle. == Kappaleet == # # # # # # # # # # # # === iTunes bonuskappale === # * === Japanin & Target bonuskappaleet === # * # === Ennakkotilaus bonuskappale === # * == Arvostelut == * Metacritic: 68/100Metacritic aggregate * Absolute Punk: 85%Absolute Punk * Allmusic: Allmusic review * Entertainment Weekly: B+ * Rolling Stone: Rolling Stone == Lähteet == Luokka:Sara Bareillesin albumit Luokka:Vuoden 2013 albumit
Säntis

Säntis on vuorenhuippu Koillis-Sveitsissä, Appenzell Innerrhodenin, Appenzell Ausserrhodenin ja Sankt Gallenin kantonien rajalla. Vuori kuuluu Appenzellin Alppeihin. Sen korkeus on 2 502 metriä. Vuorta lähimmät isommat taajamat ovat Appenzell ja Urnäsch pohjoisessa, Nesslau lännessä ja Wildhaus etelässä. Vuorelle on köysirata luoteen suunnasta, Hundwilin kunnan Schwägalpin kylästä. Vuorella käy vuosittain noin 300 000 matkailijaa. Vuoren huipulla on runsaasti rakennuksia ja rakennelmia, muun muassa ravintola, tietoliikennetorni ja tutkimuslaitteita. Tiedosto:Schaefler to Saentis ( West).jpg|Säntikselle pääsee kävellen mm. koillisen suunnalta Schwendestä. Tiedosto:Luftseilbahn Säntis.JPG|Köysirata Säntikselle kulkee luoteen suunnalta. Tiedosto:Jona (SG) - Säntis - Holzbrücke 2012-02-18 16-37-34 (SX230).JPG|Säntis lännestä, Zürichjärveltä nähtynä. == Lähteet == * * == Aiheesta muualla == * * Luokka:Alppien vuoret Luokka: Sveitsin nähtävyydet Luokka: Appenzell Ausserrhoden Luokka: Appenzell Innerrhoden Luokka: Sankt Gallenin kantoni
Keski-Pohjanmaan kansanopisto

Keski-Pohjanmaan kansanopisto (aiemmin nimellä Keski-Pohjanmaan Opisto) on Kokkolan Kälviällä toimiva vuonna 1948 perustettu kansanopisto. Sen opetustoiminta on nyttemmin liitetty osaksi Keski-Pohjanmaan koulutusyhtymän tarjontaa. Keski-Pohjanmaan kansanopisto sijaitsee Kälviän kirkonkylän läheisyydessä Kälviänjoen kahdella puolella. Sen pihapiiriin kuuluvat opiskelija-asuntolat ja kurssihotelli. ==Koulutus== Keski-Pohjanmaan kansanopisto järjestää kansanopistolinjojen ohella koulutusta ammatillisiin perustutkintoihin, ammatti- ja erikoisammattitutkintoihin, leirejä, lyhytkursseja sekä erilaista lisä- ja täydennyskoulutusta. Nuorille opisto tarjoaa humanistisen ja kasvatusalan opintoina nuoriso- ja vapaa-ajanohjaajan sekä audiovisuaalisen viestinnän (media-assistentti) perustutkintokoulusta. Opistossa on myös laulu- ja musiikkiteatterilinjat. Liikunta-alaa edustaa tanssilinja. Aikuislinjojen aihepiireinä ovat muiden muassa aistiohjaus, coaching, logoterapia, elämäntaitovalmennus, vammaisliikunta, viittomakieli ja valokuvaus. Sosiaali- ja terveysalan opintojen aiheisiin kuuluvat akupunktio, Alexander-tekniikka, autismi- ja dementiatyö, vyöhyketerapia, koululääketiede, ensiapu, psykoterapia, lymfaterapia, reiki, shindo, Horstmann-tekniikka, neurolingvistinen ohjelmointi, perhepäivähoito ja seksuaalineuvonta. ===Huuhaa-palkinto=== Keski-Pohjanmaan kansanopisto sai Skepsis-yhdistyksen myöntämän Huuhaa-palkinnon vuonna 2016 "näennäistieteellisten kurssien sisällyttämisestä koulutusvalikoimaan". Skepsis suhtautuu kriittisesti näennäistieteellisten oppien kuten reikin, homeopatian ja kiinalaiseen hoitoperinteen rinnastamiseen tieteelliseen tietoon perustuvan lääketieteen kanssa. ==Historiaa== Keski-Pohjanmaan Opisto käynnistyi Kälviällä 25. lokakuuta 1948. Vuoteen 1956 asti se toimi Simukkalan pappilassa, kunnes se muutti nykyiseen paikkaansa Alavainiolle. Vuonna 1973 ja 1981 valmistuivat kaksi asuntolaa. Opisto laajeni toiselle puolelle jokea valmistuneeseen Ylävainion Auditorioon 1989, jota laajennettiin 2008. Ensimmäisellä vuosikurssilla 1948 aloitti 27 nuorta rehtoripariskunnan Antti ja Liisa Tuomi- Nikulan ohjauksessa. Vuodesta 1974 vuoteen 1993 opistoa johti ”Kälviän Grundtvigiksi” kutsuttu Rauno Malviniemi. 1970–1980-luvuilla opiston pitkillä linjoilla oli parhaimmillaan 160 opiskelijaa. Malviniemen jälkeen rehtoreina ovat toimineet Olli Laurila (1993–1997), Tarja Hovila (1997–2003) ja Mervi Huttula (2003–). Keski-Pohjanmaan Opisto liittyi Keski-Pohjanmaan koulutusyhtymään 2002 ja nimeksi tuli Keski-Pohjanmaan kulttuuriopisto. Sittemmin nimi muuttui muotoon Keski-Pohjanmaan kansanopisto. Teatteri- ilmaisun ohjaajia alettiin kouluttaa 1993, kunnes koulutus siirtyi Keski- Pohjanmaan ammattikorkeakoululle 2000-luvun alkupuolella. Nuoriso- ja vapaa- ajanohjaajien koulutus alkoi 1998 ja media-assistenttien 2002. ==Lähteet== ==Aiheesta muualla== *Keski-Pohjanmaan kansanopisto *Keski-Pohjanmaan kansanopisto Kansanopistot.fi-sivustolla Luokka:Suomen kansanopistot Luokka:Kokkolan oppilaitokset Luokka:Kälviä
California 37

California 37 on amerikkalaisyhtye Trainin kuudes studioalbumi. Sen julkaisi Columbia Records 13. huhtikuuta 2012. Albumin johdantosingle "Drive By" julkaistiin 10. tammikuuta 2012. == Kappaleet == # # # # # # # # # # # == Arvostelut == * Metacritic: 53/100Metacritic aggregate * Allmusic: Allmusic review * Billboard: 75/100Billboard * Rolling Stone: Rolling Stone == Listasijoitukset == Listat (2012) Paras sijoitus Australia (ARIA Charts) 9 Itävalta (Ö3 Austria Top 40) 22 Belgia (Ultratop 50 Flanderi) 103 Belgia (Ultratop 50 Vallonia) 181 Kanada (Canadian Hot 100) 6 Tanska (Tracklisten) 27 Hollanti (MegaCharts) 16 Ranska (SNEP) 114 Saksa (Media Control Charts) 25 Irlanti (Irlannin albumilista) 74 Italia (FIMI) 39 Uusi-Seelanti (RIANZ) 17 Skotlanti (Scottish Singles and Albums Chart) 3 Sveitsi (Swiss Music Charts) 14 Britannia (Britannian albumilista) 7 Yhdysvallat (Billboard 200) 4 Yhdysvallat (Billboard Rock Albums) 2 ==Lähteet== Luokka:Vuoden 2012 albumit Luokka:Trainin albumit